Source: https://www.slov-lex.sk/pravne-predpisy/SK/ZZ/2011/543/
Timestamp: 2019-11-12 21:31:48+00:00
Document Index: 11298103

Matched Legal Cases: ['§ 4', '§ 4', '§ 9', '§ 16', '§ 16', '§ 16', '§ 17', '§ 4']

543/2011 Z.z. - Vyhláška Ministerstva hospodárstva ... - SLOV-LEX
543/2011 Z.z.
ktorou sa vykonávajú podrobnosti o náležitostiach písomného príkazu na určenie subjektu hospodárskej mobilizácie v období krízovej situácie
Ministerstvo hospodárstva Slovenskej republiky podľa § 4 ods. 2 zákona č. 179/2011 Z. z. o hospodárskej mobilizácii a o zmene a doplnení zákona č. 387/2002 Z. z. o riadení štátu v krízových situáciách mimo času vojny a vojnového stavu v znení neskorších predpisov (ďalej len „zákon“) ustanovuje:
Písomný príkaz vydaný podľa § 4 ods. 1 písm. d) druhého bodu, § 9 ods. 1 písm. b) prvého bodu, § 16 ods. 3 písm. c) prvého bodu, § 16 ods. 3 písm. d), § 16 ods. 4 písm. g) alebo § 17 ods. 2 písm. c) prvého bodu zákona obsahuje výrok, odôvodnenie a poučenie o nemožnosti podať opravný prostriedok.
V písomnom príkaze výroku sa uvedie
identifikačný údaj o orgáne podľa § 4 ods. 1 písm. d) druhého bodu zákona, ktorý vydal písomný príkaz, dátum vydania písomného príkazu a jeho evidenčné číslo,
názov subjektu hospodárskej mobilizácie, jeho sídlo a identifikačné číslo organizácie,
práva a povinnosti, ktoré má subjekt hospodárskej mobilizácie plniť podľa zákona,
obdobie vykonávania opatrenia hospodárskej mobilizácie.
V odôvodnení príkazu orgán uvedie, ktoré skutočnosti boli podkladom na vydanie príkazu.
Číslo: 543/2011 Z. z.
Názov: Vyhláška Ministerstva hospodárstva Slovenskej republiky, ktorou sa vykonávajú podrobnosti o náležitostiach písomného príkazu na určenie subjektu hospodárskej mobilizácie v období krízovej situácie